Over 70 kvinner og barn befridd fra Boko Haram
ARTIKKELEN ER OVER TRE ÅR GAMMEL Gislene ble befridd onsdag da hærens soldater stormet to av opprørernes leirer i distriktet Konduga i delstaten Borno nordøst i landet, opplyser talsmann Tukur Gusau til pressen torsdag kveld, melder NTB. Leirene ligger rundt 3,5 mil sørøst for delstatshovedstaden Maiduguri. – Under operasjonen ble flere terrorister drept, sier Gusau. Militæret har befridd 71 mennesker, i hovedsak jenter og kvinner, melder Associated Press. Les også: De rømte fra Boko Haram, men hjemkomsten ble vanskelig Et av gislene, Mallam Modu Goni, forteller at et stort antall opprørere hadde bortført ham og flere andre i landsbyen hans forrige uke. Han sier han ble nektet mat i flere dager før hæren berget ham. Tidligere i uka opplyste hæren at 30 andre gisler, hvorav 21 var barn, ble befridd i byen Dikwa i Borno. Boko Haram har bortført flere tusen sivile under angrep på landsbyer og småbyer i Nigeria og nabolandene. Ikke-muslimer tvinges til å konvertere til islam, og ekstremistgruppa skal også ha tvunget jenter og kvinner til å bli selvmordsbombere. Les også:Boko Haram sverger troskap til IS
Nigerianske soldater har befridd71 barn, kvinner og eldre menn som ble holdt fanget av ekstremistgruppen Boko Haram, ifølge en militærtalsmann.